Leipzig – trendbeheer.com
Leipzig	verslaat	If paradise is half as nice @ Frank Taal	16-01, 2014
verslaat	Ondertussen in Leipzig (Teil 4): galerie Rundgang algemeine überblick	1-05, 2007 SA vra Interpol se hulp met Steinhoff | Netwerk24
Deur Llewellyn Prince 15 Augustus 2018 11:03
Owerhede in Suid-Afrika het ’n versoek deur Interpol gerig om toegang te verkry tot inligting van gelyktydige ondersoeke wat teen die maatskappy Steinhoff in Duitsland en Nederland gedoen word.
Lt.genl. Godfrey Lebeya, nasionale hoof van die Valke, het dit Woensdag in die parlement bekendgemaak toe hy saam met Bheki Cele, minister van polisie, verslag gedoen het oor die vordering van hul hoëprofielondersoeke na onder meer staatskaping, Steinhoff, VBS Mutual Bank, onwettige mynbedrywighede en seestropery.
Lebeya het aan die portefeuljekomitee oor polisie gesê dat drie dossiere aanvanklik oor Steinhoff deur die Valke ontvang is. Die klagtes spruit uit beweringe dat Steinhoff in 2014-’15 vals en misleidende finansiële state uitgereik het om beleggers te lok.
Markus Jooste was toe nog uitvoerende hoof. Nadat bogenoemde ontdek is, het die maatskappy se aandeelprys aansienlik geval.
Volgens Lebeya duur die ondersoek teen Steinhoff egter voort.
“Ons het reaksie gekry wat die ondersoekspan uitgenooi het om ’n formele versoek vir regsbystand in te dien.”
Lebeya sê dat die ouditeursfirma PWC vroeër ook aangestel is om ’n oudit te doen om te bepaal hoe presies misdade in Steinhoff gepleeg is en hoe dit beleggers benadeel het.
“Die verslag van PWC sal na verwagting aandui watter misdade gepleeg is en ’n versoek vir regsbystand (van Duitsland en Nederland) sal dan saamgestel word,” sê Lebeya.
Volg Netwerk24 vir meer inligting oor die berig.
Meer oor: Steinhoff | Markus Jooste | Godfrey Lebeya | Interpol | Valke | Kleinhandelaars | Bedrog | Kleinhandel
Markus Jooste in kerk by doop van sy kleinkind